CELEX: 62021TN0518
Language: lt
Date: 2021-08-24 00:00:00
Title: Byla T-518/21: 2021 m. rugpjūčio 24 d. pareikštas ieškinys byloje European Paper Packaging Alliance / Komisija

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/45
            
         
      2021 m. rugpjūčio 24 d. pareikštas ieškinys byloje European Paper Packaging Alliance / Komisija
      
      (Byla T-518/21)
      (2021/C 431/53)
      Proceso kalba: anglų
      
         Šalys
      
      
         Ieškovė: European Paper Packaging Alliance (Haga, Nyderlandai), atstovaujama advokatų F. Di Gianni, A. Scalini ir F. Pili
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Komisijos gairių dėl vienkartinių plastikinių gaminių pagal Europos Parlamento ir Tarybos direktyvą (ES) 2019/904 dėl tam tikrų plastikinių gaminių poveikio aplinkai mažinimo (1) (2) 2.1.2 ir 2.2.1 skirsnius bei 4–2 ir 4–8 lenteles, kiek jie susiję su popieriaus gaminiais, padengtais polimeru,
               
            
                  —
               
               
                  subsidiariai pripažinti Direktyvos (ES) 2019/904 3 straipsnio 2 dalį neteisėta, kiek pagal ją į „vienkartinio plastikinio gaminio“ apibrėžtį įtraukti popieriaus gaminiai, padengti polimeru, ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais ir dviem neteisėtumu grindžiamais prieštaravimais.
      
                  1.
               
               
                  Pirmasis ieškinio pagrindas grindžiamas tuo, kad atsakovės gairėmis pažeidžiamas Direktyvos (ES) 2019/904 tekstas, kiek pagal jas popieriaus gaminiai, padengti polimeru, įtraukiami į Direktyvos (ES) 2019/904 taikymo sritį, neteisingai aiškinant Direktyvos (ES) 2019/904 3 straipsnio 1 dalyje numatytą žodžių junginį „pagrindinė struktūrinė sudedamoji dalis“.
               
            
                  2.
               
               
                  Antrasis ieškinio pagrindas grindžiamas tuo, kad popieriaus gaminių, padengtų polimeru, įtraukimas į Direktyvos (ES) 2019/904 taikymo sritį prieštarauja šios direktyvos tikslams ir proporcingumo principui.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė peržengė savo kompetencijos ribas, kai priėmė ginčijamas gaires, ir pažeidė Sąjungos teisės aktų leidėjo prerogatyvas.
               
            
                  4.
               
               
                  Pirmasis neteisėtumu grindžiamas prieštaravimas grindžiamas tuo, kad Direktyvos (ES) 2019/904 3 straipsnio 2 dalis yra neteisėta, kiek ji lemia šios direktyvos taikymą popieriaus gaminiams, padengtiems polimeru. Taip pat teigiama, kad ši nuostata yra neteisėta, nes joje nenumatyta riba siekiant nustatyti, ar gaminys yra iš dalies pagamintas iš plastiko. Be to, tvirtinama, kad šia nuostata pažeidžiamas lygybės ir nediskriminavimo principas.
               
            
                  5.
               
               
                  Antrasis neteisėtumu grindžiamas prieštaravimas grindžiamas tuo, kad Direktyvos (ES) 2019/904, visų pirma joje numatytų ribojamųjų priemonių taikymu popieriaus gaminiams, padengtiems polimeru, neteisėtai ribojamos laisvė užsiimti verslu ir teisė į nuosavybę, atitinkamai įtvirtintos Europos Sąjungos pagrindinių teisių chartijos 16 ir 17 straipsniuose.
               
            
         (1)  2019 m. birželio 5 d. Europos Parlamento ir Tarybos direktyva (ES) 2019/904 dėl tam tikrų plastikinių gaminių poveikio aplinkai mažinimo (Tekstas svarbus EEE) (OL L 155, 2019, p. 1).
      
         (2)  OL C 216, 2021, p. 1–46.